Herrerne fra Mor-Thy Håndbold var slutspillets helt store overraskelse i den forgangne sæson. Særligt bagspilleren Marcus Mørk gjorde ondt på Mors-Thys modstandere, og det har naturligvis vakt interesse blandt ligaens stærkeste mandskaber. Det skriver tv2.dk. Ifølge tv2.dk er Aalborgs mestrer så interesserede i bagspilleren, at de er klar til at betale 500.000 kroner for Mørk, der har et år tilbage af sin kontrakt. - Jeg har ingen kommentarer til klubber, beløb og eventuelle tilbud. Jeg kan kun sige, at Marcus Mørk er en meget, meget vigtig spiller for os, og derfor er han også hos os i næste sæson, siger Mors-Thys bestyrelsesformand Heino Vigsø til tv2.dk. Selvom en halv million sandsynligvis ville lune i Mors-Thy-pengekassen har vestjyderne angiveligt afvist Aalborgs bud. - Vi har valgt det sportslige over økonomi, for Marcus Mørk er helt afgørende, hvis vi skal nå vores målsætninger i næste sæson, siger Heino Vigsø. I den forgangne sæson var Mors-Thy kun en enkelt scoring fra at sende netop Aalborg Håndbold ud af DM-semifinalen.

Referat:
Mors-Thy afviser stort bud på Marcus Mørk.